
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	20.08.2026.
	
	Nr. RD-26-335-ir


	Par satiksmi studentu pasākuma un gājiena laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6., 2.7. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, kā arī ņemot vērā biedrības “Latvijas Universitātes Studentu padome” 17.07.2026. publiska pasākuma rīkošanas iesniegumu par Latvijas Universitātes studentu svētkiem “Aristotelis 2026” un 15.06.2026. pieteikumu par sapulces, gājiena vai piketa organizēšanu:

1. Ņemt vērā, ka 30.08.2026.:

1.1. no plkst. 16.45 līdz plkst. 19.00 Doma laukumā notiks Latvijas Universitātes jauno studentu svētki “Aristotelis 2026”;

1.2. no plkst. 18.00 līdz plkst. 19.00 notiks jauno studentu svētku dalībnieku gājiens pa maršrutu: Doma laukums–Jēkaba iela–Smilšu iela–Vaļņu iela–Kaļķu iela–Brīvības piemineklis–Raiņa bulvāris – Latvijas Universitātes ēka Raiņa bulvārī 19.

2. Par pasākuma un gājiena norisi ir atbildīga biedrības “Latvijas Universitātes Studentu padome” pārstāve Annija Melece (tālrunis 29126834; e-pasts: annija.melece@lusp.lv).

3. Rīgas valstspilsētas pašvaldības policijai sadarbībā ar Valsts policijas Rīgas reģiona pārvaldi 30.08.2026. nodrošināt sabiedrisko kārtību pasākuma un gājiena norises vietās norādītajā laikā.

4. Ņemt vērā, ka Valsts policijas Rīgas reģiona pārvalde sadarbībā ar Rīgas valstspilsētas pašvaldības policiju:

4.1. nodrošinās studentu gājiena pavadīšanu rīkojuma 1. punktā norādītajā maršrutā un regulēs, ierobežos vai slēgs transportlīdzekļu satiksmi atbilstoši nepieciešamībai;

4.2. nodrošinās ceļu satiksmes drošību un sabiedrisko kārtību iepriekšminētajā vietā un maršrutā norādītajā laikā.

5. Pasākuma un gājiena organizatorei – biedrībai “Latvijas Universitātes Studentu padome” nodrošināt:

5.1. sabiedriskās kārtības noteikumu ievērošanu pasākuma un gājiena norises vietās norādītajā laikā;

5.2. teritorijas sakopšanu pēc pasākuma un gājiena.

6. Rīgas valstspilsētas pašvaldības Centrālās administrācijas Komunikācijas pārvaldei:

6.1. nodrošināt informācijas par izmaiņām transportlīdzekļu satiksmē pasākuma un gājiena laikā publiskošanu Rīgas valstspilsētas pašvaldības komunikācijas kanālu resursos;

6.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

